Diari Oficial de la Generalitat Valenciana


Sumari del DOGV 3165, del 20-01-1998 (1998/362)

RESOLUCIÓ de 14 de gener de 1998, de la Direcció General de Comerç i Consum, per la qual es convoquen eleccions per a la renovació dels òrgans de govern de les cambres oficials de Comerç, Indústria i Navegació de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3165

Data del DOGV
:   20-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/362


Data del document
:   14-01-1998

Organisme emissor
:   Conselleria d'Ocupació, Indústria i Comerç

Tipus de document
:   Resolució

Correcció d'errades

RESOLUCIÓ de 14 de gener de 1998, de la Direcció General de Comerç i Consum, per la qual es convoquen eleccions per a la renovació dels òrgans de govern de les cambres oficials de Comerç, Indústria i Navegació de la Comunitat Valenciana. [1998/X362]
  
Per mitjà de l'Ordre de 6 de juny de 1997 del Ministeri d'Economia i Hisenda es va declarar obert el procés electoral per a la renovació dels plenaris de les cambres de Comerç, Indústria i Navegació d'Espanya i del seu Consell Superior, el qual acabarà el 15 de juliol de 1998.
  
Transcorreguts els terminis previstos per a l'exposició pública i la resolució de reclamacions i recursos sobre els corresponents censos electorals, és procedent efectuar la convocatòria d'eleccions per a la renovació dels membres dels plens de les esmentades corporacions, de conformitat amb el que preveu l'article 21 de la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, en relació amb el que disposa el Reial Decret 816/1990, de 22 de juny.
  
Pel que s'ha exposat, després de la consulta prèvia de les cambres oficials de Comerç, Indústria i Navegació de la Comunitat Valenciana, i en virtut del que disposa l'article 3.2 del Decret 19/1984, de 20 de febrer, del Govern Valencià, la Direcció General de Comerç i Consum ha resolt:
  
Primer
  
Es convoquen eleccions per a la renovació dels membres dels plenaris de les Cambres de Comerç, Indústria i navegació que hi ha en l'àmbit territorial de la Comunitat Valenciana.
  
Segon
  
La data de celebració de les eleccions, el nombre de col·legis electorals i la seua demarcació, la seu de cadascun i els horaris per a cadascuna de les cambres oficials de Comerç, Indústria i Navegació, s'estableixen en l'annex I d'aquesta resolució.
  
Tercer
  
1. En el termini dels vuits dies hàbils següents a la publicació d'aquesta convocatòria en el Diari Oficial de la Generalitat Valenciana, es constituiran les juntes electorals que estaran integrades per:
  
- Tres representants dels electors de les cambres. Quan es tracte de persones jurídiques, aquestes hauran de ser representades per una persona física amb poder suficient.
  
- Dos representants designats per la Conselleria d'Ocupació, Indústria i Comerç, un dels quals exercirà les funcions de president.
  
- Un secretari, amb veu i sense vot, designat pel president entre funcionaris de la Conselleria d'Ocupació, Indústria i Comerç.
  
2. En tot cas, les juntes electorals demanaran l'assessorament en dret dels secretaris de les cambres i podran sol·licitar assistència tècnica del personal al servei de les esmentades corporacions.
  
3. Les juntes electorals tindran àmbit provincial i, en conseqüència, es constituirà junta en cadascuna de les tres províncies de la Comunitat Valenciana.
  
4. Les juntes electorals tindran la seu als locals de la Conselleria d'Ocupació, Indústria i Comerç que a continuació s'especifiquen:
  
Junta Electoral d'Alacant: c/ Churruca, 29, Alacant.
  
Junta Electoral de Castelló: c/ Cavallers, 8, Castelló.
  
Junta Electoral de València: c/ Colom, 32, València.
  
5. El mandat de les juntes electorals es prolongarà fins als quinze dies hàbils següents al de l'elecció dels vocals proposats per les organitzacions empresarials, moment en el qual quedaran dissoltes.
  
6. Contra els acords de les juntes electorals es podrà interposar un recurs ordinari davant el director general de Comerç.
  
7. Amb vista al funcionament de les juntes electorals serà d'aplicació el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en matèria de funcionament d'òrgans col·legiats.
  
Quart
  
1. En el termini de quinze dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana, es presentaran les candidatures per escrit davant la secretaria de la cambra respectiva, dins de l'horari d'obertura de les seues dependències, que hauran d'estar avalades d'acord amb el que preveu l'article 25 de la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana.
  
2. Els escrits de presentació de candidatures, que necessàriament hauran d'estar subscrits pel candidat proposat, faran constar:
  
a) Si el candidat és una persona física:
  
- Nom i cognoms.
  
- DNI.
  
- Adreça.
  
b) Si el candidat és una persona jurídica:
  
- Denominació o raó social.
  
- NIF.
  
- Adreça social.
  
- Nom i cognoms del representant.
  
- Càrrec i DNI del representant.
  
c) A més, s'indicarà el domicili a l'efecte de notificacions, i caldrà adjuntar a l'escrit de proposta:
  
U. L'acreditació del compliment dels requisits establits en l'article 18.2 i 3 de la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, mitjançant l'aportació de la següent documentació:
  
a) Certificació del secretari de la cambra respectiva que aquesta està al corrent del pagament del recurs cameral permanent i de l'antiguitat en l'exercici de l'activitat.
  
b) Fotocòpia del DNI o passaport del candidat o, en el cas de persones jurídiques, del seu representant legal.
  
c) En el cas de persones jurídiques, poder suficient de representació.
  
d) En el supòsit de candidat estranger de països que no pertanyen a la Unió Europea, documentació acreditativa del requisit de reciprocitat.
  
Dos. Fotocòpia del DNI o passaport de l'avalador, si escau poder suficient de representació i acreditació de l'autenticitat de la signatura d'aquest mitjançant fedatari públic, reconeixement bancari o certificació del secretari de la corporació.
  
3. Acabat el termini de presentació de candidatures, durant els dos dies hàbils següents estaran exposades en la Secretaria de la Cambra, en hores d'oficina, on podran ser examinades pels candidats o els seus representants i pels electors, els quals podran al·legar els possibles defectes que hi advertisquen. Les al·legacions es presentaran abans de les 14 hores de l'endemà de la conclusió del termini d'exposició, en el Registre de la cambra, mitjançant un escrit adreçat a la junta electoral corresponent.
  
4. En el termini de deu dies hàbils següents a l'acabament de la presentació de candidatures, la junta electoral corresponent, després de la comprovació prèvia del compliment dels requisits exigits i la resolució de les al·legacions formulades, procedirà a la proclamació dels candidats.
  
5. Quan el nombre de candidats proclamats per un grup o una categoria resulte igual al de membres que s'han d'elegir, la proclamació equivaldrà a l'elecció i aquesta, per tant, no haurà d'efectuar-se.
  
Si el nombre de candidats proclamats és inferior al de membres que s'han d'elegir, la junta considerarà elegits els proclamats i en el termini de vuit dies hàbils elegirà mitjançant sorteig, entre els electors del grup o la categoria corresponent que reunisquen els requisits de l'article 18 de la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, els que hagen d'ocupar les vacants.
  
De la mateixa manera es procedirà, segons que corresponga, quan les situacions anteriors es produïsquen com a conseqüència de la renúncia sobrevinguda d'algun o d'alguns dels candidats proclamats per un grup o una categoria.
  
6. La junta electoral reflectirà en una acta la proclamació de candidats i les incidències a què es refereixen els anteriors apartats relatives a l'elecció de membres del ple sense que hi haja votació.
  
Cinquè
  
1. Els electors podran emetre el seu vot per correu, després de la sol·licitud prèvia per escrit a la cambra respectiva, segons el model normalitzat que s'adjunta com a annex II d'aquesta resolució, amb subjecció als requisits i en la forma prevista en l'article 19 del Reial Decret 816/1990. La sol·licitud haurà d'efectuar-se dins dels vint dies hàbils següents al de la publicació d'aquesta convocatòria en el DOGV.
  
2. La Secretaria de la Cambra haurà d'enviar a l'elector que haja sol·licitat el vot per correu la documentació necessària per a l'exercici del vot, amb un temps mínim de deu dies hàbils respecte de la data assenyalada per a l'elecció, i haurà de trametre a la Junta Electoral la relació dels certificats sol·licitats i expedits.
  
3. En el cas que no es celebre l'elecció en el grup o la categoria corresponent, s'informarà per escrit el sol·licitant d'aquesta circumstància, amb idèntic temps a l'establit en l'apartat anterior.
  
4. Els vots emesos per correu hauran de tenir entrada en la secretaria de la junta electoral respectiva abans de les catorze hores del dia anterior a l'assenyalat per a l'elecció, i no s'hi admetran els vots rebuts amb posterioritat a l'indicat termini.
  
5. No obstant això anterior, l'elector que havent obtingut la documentació requerida per a l'exercici del vot per correu vulga votar personalment, podrà fer-ho tornant a la mesa electoral l'esmentada documentació en l'acte de la votació. Si no ho fa així, no li serà admès el vot.
  
Sisè
  
1. Les votacions per a elegir els càrrecs de membres dels plens de les cambres oficials de comerç, indústria i navegació, per a la provisió dels quals hagen sigut proclamats dos o més candidats, es celebraran els dies i a les hores previstes en l'annex que s'adjunta en aquesta convocatòria.
  
2. Es constituiran els col·legis i meses electorals que per a cada cambra s'estableixen en l'annex d'aquesta convocatòria.
  
Cada mesa electoral estarà formada per un president i dos vocals designats per la junta electoral corresponent entre els electors domiciliats a la localitat del col·legi electoral, mitjançant sorteig realitzat deu dies abans de la celebració d'eleccions i en la seu de cada junta electoral, entre una relació d'electors en nombre de dos per a cada grup que no siguen candidats, proposada pel Ple de la Cambra. En el mateix acte es designaran així mateix els suplents del president i dels vocals.
  
Si en l'acte de la constitució de la Mesa Electoral no compareixen, com a mínim, dos dels membres designats per la Junta Electoral com a titulars o suplents, assumiran les seues funcions un representant de la Conselleria d'Ocupació, Indústria i Comerç que actuarà com a president, i un empleat de la Cambra que actuarà com a vocal.
  
3. No obstant això disposat en el punt anterior, ateses el nombre de candidatures proclamades i el de grups en què haja de celebrar-se efectivament la votació, les juntes electorals podran acordar l'ampliació o reducció del nombre de meses electorals sense modificar, en cap cas, el nombre de col·legis previst en aquesta convocatòria.
  
Setè
  
1. Cadascun dels candidats proclamats podrà designar, fins cinc dies hàbils abans de la data assenyalada per a l'elecció, un o dos interventors per cada col·legi electoral, que necessàriament hauran de ser-hi electors censats.
  
2. La designació d'interventors es formalitzarà davant el secretari de la cambra corresponent, el qual expedirà la corresponent credencial. El secretari de la Cambra trametrà a les juntes electorals i als col·legis electorals respectius la relació d'interventors designats per cada candidat.
  
3. Els interventors podran assistir a la mesa electoral, participar en les seues deliberacions amb veu però sense vot, formular reclamacions i rebre les certificacions que es preveuen en aquesta convocatòria.
  
Vuitè
  
1. La votació serà personal i secreta. Els electors, una vegada identificats, lliuraran la papereta introduïda en un sobre, ambdós normalitzats, al president de la mesa electoral, qui la dipositarà en l'urna. Els vocals prendran nota dels electors que hagen exercit el vot, amb indicació del nom i número d'ordre en el cens de la cambra; en el cas que el votant actue en representació d'una persona jurídica s'anotarà, així mateix, el nom i número de DNI.
  
2. En el moment d'exercir el vot, l'elector presentarà els originals del DNI o passaport i, si escau, a més a més, una còpia simple de l'escriptura de poder general o especial a aquest efecte atorgada davant notari que acredite la representació amb què intenta exercir aquest dret.
  
3. Per a la votació s'utilitzaran paperetes de format normalitzat, en les quals constaran necessàriament les següents mencions:
  
a) Especificació del grup i, si escau, de la categoria en què es vota.
  
b) Nom i cognoms, o denominació social del candidat o dels candidats als quals s'atorga el vot. Es podrà votar com a màxim tants candidats com membres del Ple tinga assignat el grup o la categoria.
  
4. Solament tindran entrada en els col·legis els electors, els candidats i els interventors, els notaris en l'exercici de les seues funcions, els representants de l'administració que tutela i els agents de l'autoritat i la resta de persones que el president de la mesa requerisca.
  
5. Les possibles reclamacions sobre la votació es formularan per escrit davant la mesa electoral, una vegada acabada la votació i abans que s'inicie l'escrutini. Les resoldrà la mesa, per majoria, en aqueix mateix moment sense possibilitat d'apel·lació. Les reclamacions que haja hagut es recolliran en l'acta de la sessió, i hi haurà de figurar sumàriament el contingut i la resolució adoptada.
  
Novè
  
1. Acabada la votació el president de la Mesa la declararà tancada i procedirà a introduir en l'urna o urnes els sobres que continguen les paperetes de vot per correu, verificant prèviament l'existència de la certificació requerida. Els vocals prendran nota d'aquests electors de conformitat amb el que es preveu en el punt vuitè d'aquesta convocatòria.
  
2. Tot seguit, i una vegada resoltes, si escau, les reclamacions sobre la votació, procedirà la mesa a realitzar l'escrutini, que serà públic i no es suspendrà, tret de causa de força major.
  
3. L'escrutini es realitzarà extraient el president, un a un, els sobres de l'urna, llegint en alta veu el grup i la categoria i el nom del candidat o els candidats votats, mostrant la papereta a continuació als presents en l'acte.
  
Simultàniament els vocals prendran nota dels candidats votats, i procediran seguidament a ordenar les paperetes segons els grups i les categories.
  
Si algun candidat, interventor o notari en l'exercici de les seues funcions tinguera dubtes sobre el contingut d'una papereta llegida pel president, podrà demanar-la en l'acte per examinar-la i se li haurà de concedir que l'examine breument.
  
4. Es consideren nuls els vots en els següents casos:
  
a) Vots emesos utilitzant sobre o papereta diferents dels models normalitzats.
  
b) Vots emesos en papereta sense sobre o en sobre que continga més d'una papereta que indiquen distints candidats.
  
En el supòsit de contenir més d'una papereta indicant els mateixos candidats, i en el mateix ordre, es computaran com un sol vot vàlid.
  
Si en la papereta figuraren noms en nombre superior al de les vacants que cal cobrir, es prendran en consideració els que apareguen en primer lloc, en nombre igual al de vacants del grup.
  
a) Vots emesos en els quals en l'exterior del sobre, o en la papereta, no s'indiquen el grup i, si escau, la categoria.
  
b) Vots emesos a favor de persones diferents de les proclamades com a candidats del grup o la categoria.
  
c) Quan en la papereta hi haja modificacions o rectificacions o, per qualsevol altra raó, aquesta oferisca dubtes pel que fa al seu contingut.
  
d) Quan els vots per correu no vagen acompanyats del certificat requerit. Els esmentats vots no s'introduiran en l'urna, i se'n farà constar l'existència en l'acta d'escrutini.
  
5. Es considera vot en blanc, però vàlid, l'emés utilitzant un sobre que no continga papereta, o que continga papereta sense indicació a favor de cap candidat.
  
6. Acabat el recompte es confrontarà el total de vots escrutats amb el de votants anotats i el president preguntarà en veu alta si hi ha reclamacions a fer. No havent-ne cap, o després que la mesa resolga per majoria les que s'hi hagen presentat, anunciarà en veu alta el resultat.
  
7. Les paperetes extretes de les urnes es destruiran en presència dels concurrents, tret d'aquelles que s'hagueren considerat nul·les, o que hagueren sigut objecte d'alguna reclamació, les quals s'uniran a l'acta, una vegada signades pels membres de la mesa.
  
8. Concloses les operacions anteriors s'estendrà l'oportuna acta, signada pel president i els vocals de la Mesa, que reflectirà el resultat de l'elecció, fent-hi constar el nombre de vots emesos, personalment i per correu, el dels declarats nuls i en blanc, el nombre de vots obtinguts per cada candidat i les reclamacions que s'hi hagueren presentat.
  
9. Les actes es trametran a la Secretaria de la respectiva cambra, on quedaran dipositades, per al posterior trasllat a les juntes electorals. D'aquestes es podran estendre còpies certificades als candidats que les sol·liciten.
  
Deu
  
1. El tercer dia hàbil d'acabades les eleccions procedirà la respectiva Junta Electoral, en acte públic, a verificar el resultat final de les votacions, segons les actes corresponents als diferents col·legis, i s'alçarà nova acta que serà subscrita pels membres de la Junta, en la qual es farà constar el nombre total de vots emesos, els declarats nuls i en blanc, els vots obtinguts per cada candidat i els candidats declarats elegits, i també les reclamacions que s'hi hagueren presentat.
  
2. L'expedient electoral s'arxivarà en la cambra respectiva, i se'n trametrà còpia a la Direcció General de Comerç en el termini de 10 dies naturals comptats des de la data de l'acte públic al qual es fa referència en el paràgraf anterior.
  
Onze
  
1. La Secretaria de la Cambra, vist l'expedient electoral i en el termini màxim de deu dies des de la data fixada per a les eleccions, lliurarà a cada un dels elegits la credencial que justifique la seua qualitat de membre electe.
  
2. Els membres electes del Ple hauran de prendre possessió dels seus càrrecs dins del mes següent a la data de celebració de les eleccions. Les persones naturals ho faran personalment; les persones jurídiques per mitjà d'un representant designat a aquest efecte amb poder suficient.
  
3. Dins d'aquest mateix termini i a l'efecte de l'elecció dels vocals a què es refereix l'article 10 b) de la Llei 11/1997, de 16 de desembre, la Confederació Interprovincial d'Empresaris de la Regió Valenciana haurà de presentar davant la Secretaria de la Cambra respectiva una llista de candidats a vocals del Ple, elegits entre persones de reconegut prestigi en la vida econòmica dins de la circumscripció de cada cambra, en nombre que supere en un terç el de vocals que s'han de cobrir, sent aquest el 15% dels membres electes de la cambra. Aquestes llistes tindran caràcter obert. A la llista s'adjuntarà una relació dels mèrits que fonamenten la proposta i l'acceptació expressa dels candidats.
  
Als efectes de determinar el nombre de vocals a què es refereix el paràgraf anterior, les secretaries de les cambres expediran certificació respecte d'això, d'acord amb el que establisca el Reglament de Règim Interior.
  
Dotze
  
1. Finalitzat el termini establit en el punt anterior, la Secretaria de la Cambra convocarà els locals electes perquè en sessió única, elegisquen en votació nominal i secreta els altres membres del Ple entre els candidats proposats de conformitat amb el que estableix l'apartat 3 del punt anterior. Les llistes, que contenen les propostes de candidats, es trametran als vocals electes juntament amb la convocatòria.
  
El termini màxim per a la realització de la sessió per a l'elecció dels membres a què es refereix el paràgraf anterior serà fins al 30 d'abril de 1998.
  
2. Les votacions per a elegir els vocals col·laboradors membres del Ple es realitzarà en la seu de cada cambra.
  
3. La Mesa Electoral estarà composta per un representant de la Conselleria d'Ocupació, Indústria i Comerç i pel secretari de la cambra.
  
4. Resultaran elegits aquells candidats que obtinguen major nombre de vots fins completar el nombre de vocals que s'han de cobrir.
  
5. Finalitzades les votacions, la Mesa Electoral procedirà a realitzar l'escrutini que serà públic i estendrà l'oportuna acta en la qual es farà constar el nombre total de vots emesos, els declarats nuls, en blanc i els candidats elegits amb el nombre de vots corresponents i, si escau, les reclamacions que s'hagueren presentat en l'esmentat acte.
  
6. En l'elecció dels vocals col·laboradors s'aplicaran les normes, en els casos que corresponga, establides per als vocals electes.
  
7. Els vocals elegits hauran de prendre possessió dels seus càrrecs dins dels deu dies següents a la seua elecció davant la Secretaria de la Cambra, la qual lliurarà l'oportuna credencial que en justifique la condició de membres del Plenari.
  
Tretze
  
1. Transcorregut el termini establit en l'apartat 7 del punt anterior, la Conselleria d'Ocupació, Indústria i Comerç convocarà el Ple per a la sessió constitutiva, que serà presidida pel conseller d'Ocupació, Indústria i Comerç o la persona en qui delegue.
  
El termini màxim per a la celebració de la sessió constitutiva del Ple serà fins al 30 de maig de 1998.
  
2. Constituït el Plenari, es procedirà per votació nominal i secreta a l'elecció del president i la resta de càrrecs del Comitè Executiu. A aquest efecte es constituirà la Mesa Electoral, que estarà composta pels dos membres de major i menor edat, respectivament, del Ple de la Cambra i pel conseller d'Ocupació, Indústria i Comerç o persona en qui delegue, que hi actuarà com a president. Les funcions de secretari les realitzarà el que siga secretari de la corporació.
  
Els candidats no podran formar part de la mesa electoral, i s'hi procedirà si escau a les oportunes substitucions mantenint els criteris de l'edat.
  
3. L'elecció del president i els altres càrrecs del Comitè Executiu s'ajustarà a les normes següents:
  
a) Les propostes de candidatures per a exercir els càrrecs que integren el Comitè Executiu de la Cambra podran formular-se referides a un, a diversos o a tot els càrrecs.
  
b) Acabada la proposta de candidatures es procedirà a l'elecció per separat dels diferents càrrecs. En primer terme es celebrarà l'elecció de president i, seguidament, la dels altres càrrecs pel següent ordre: vicepresidents, tresorer i cadascun dels vocals.
  
c) La votació serà nominal i secreta, i l'elector introduirà, una vegada que la Mesa n'acredite la personalitat, la papereta doblegada en l'urna en ser cridat per a això. En cada papereta només podrà figurar el nom d'un candidat. Prèviament a la votació per a l'elecció de cada càrrec el secretari de la mesa llegirà les candidatures presentades.
  
d) Finalitzada cada votació la Mesa realitzarà l'escrutini i donarà a conèixer el resultat, amb menció dels vots que hi ha hagut, dels obtinguts per cada candidat, dels declarats nuls i dels vots en blanc. L'elecció d'un candidat per a cobrir un càrrec pressuposa la impossibilitat de tenir tal condició en les votacions posteriors.
  
e) Es consideren nuls els vots atorgats a un membre del Ple que no haja presentat la seua candidatura. Així mateix es considerarà nul el vot emés mitjançant papereta en què aparega el nom de més d'un candidat. En el cas que la papereta aparega sense l'anotació de candidat, el vot es considerarà en blanc.
  
f) Per a la proclamació de càrrecs electes es tindran en compte, en tot cas, les majories previstes en l'article 25 del Reglament General de las Cambres Oficials de Comerç, Indústria i Navegació i en els reglaments de règim interior, i es repetiran les votacions tantes vegades com calga perquè algun candidat aconseguisca les esmentades majories. En el cas d'empat entre candidats quedarà proclamat el de major antiguitat en el cens de la cambra.
  
g) En qualsevol cas correspon al president de la sessió la interpretació de les normes anteriors i també l'adopció de totes les resolucions que considere convenients per a l'adequat desenvolupament d'aquesta.
  
DISPOSICIÓ FINAL ÚNICA
  
Per a tot allò que no estiga previst expressament en aquesta convocatòria, la interpretació de la qual correspon a la Direcció General de Comerç i Consum de la Generalitat Valenciana o, si escau, a les respectives juntes electorals, serà d'aplicació el que preveuen la Llei 11/1997, de 16 de desembre, de Cambres Oficials de Comerç, Indústria i Navegació de la Comunitat Valenciana, la Llei Bàsica 3/1993, de 22 de març, i el Reglament General de les Cambres de Comerç, Indústria i Navegació, aprovat pel Decret 1.291/1974, de 2 de maig, modificat pels reials decrets 753/1978, de 27 de març, i 816/1990, de 22 de juny.
  
València, 14 de gener de 1997.- El director general de Comerç i Consum: Joaquín A. Berenguer Ramírez.
  
Annex I
  
Cambra Oficial de Comerç i Indústria d'Alcoi
  
Data de celebració de les eleccions: 9 de març de 1998.
  
Col·legi electoral únic.
  
Adreça: seu de la Cambra (c/ Pont de Sant Jordi, 3-3r i 4t).
  
Demarcació: la de la Cambra.
  
Mesa electoral única.
  
Horari: de 10 a 20 hores, ininterrompudament.
  
Cambra Oficial de Comerç, Indústria i Navegació d'Alacant
  
Data de celebració de les eleccions: 9 de març de 1998.
  
Col·legi Electoral núm. 1
  
Adreça: seu de la Cambra de Comerç, c/ Sant Ferran, 4, Alacant.
  
Demarcació: la de la Cambra, tret dels municipis d'Elx i Dénia.
  
Mesa electoral única.
  
Horari: de 10 a 20 hores, ininterrompudament.
  
Col·legi Electoral núm. 2
  
Adreça: Delegació de la Cambra a Elx, c/ Mariano Benlliure.
  
Demarcació: electors que apareixen en el cens de la Cambra domiciliats al municipi d'Elx.
  
Mesa electoral única.
  
Horari: de 10 a 20 hores, ininterrompudament.
  
Col·legi Electoral núm. 3
  
Adreça: Delegació de la Cambra a Dénia, av. Ramón y Cajal, 12, al municipi de Dénia.
  
Demarcació: electors que apareixen en el cens de la Cambra, domiciliats al municipi de Dénia.
  
Mesa electoral única.
  
Horari: de 10 a 20 hores, ininterrompudament.
  
Cambra Oficial de Comerç, Indústria i Navegació de Castelló
  
Data de celebració de les eleccions: 9 de març de 1998.
  
Col·legi electoral únic.
  
Adreça: seu de la Cambra (av. Germans Bou, 79).
  
Demarcació: la de la Cambra.
  
Mesa electoral única.
  
Horari: de 10 a 20 hores, ininterrompudament.
  
Cambra Oficial de Comerç i Indústria d'Orihuela
  
Data de celebració de les eleccions: 9 de març de 1998.
  
Col·legi electoral únic.
  
Adreça: av. de la Vega, 22, entresòl.
  
Demarcació: la de la Cambra.
  
Mesa electoral única.
  
Horari: de 10 a 20 hores, ininterrompudament.
  
Cambra Oficial de Comerç, Indústria i Navegació de València
  
Data de celebració de les eleccions: 9 de març de 1998.
  
Col·legi electoral número 1
  
Adreça: seu de la Cambra (c/ Poeta Querol, 15).
  
Demarcació: la de la Cambra, tret dels municipis assignats a les demarcacions dels col·legis electorals 2 i 3.
  
Mesa electoral única.
  
Horari: de 10 a 20 hores, ininterrompudament.
  
Col·legi electoral número 2
  
Adreça: Delegació de la COCIN a Gandia (Polígon d'Alcodar, 149. Plaça de la Llum, 6
  
Demarcació: Ador, Alfauir, Almiserat, Almoines, l'Alqueria de la Comtessa, Barx, Bellreguard, Beniarjó, Benifairó de la Valldigna, Beniflá, Benirredrà, Castellonet, Daimús, la Font d'En Carròs, Gandia, Guardamar, Llocnou de Sant Jeroni, Miramar, Oliva, Palma de Gandia, Palmera, Piles, Potries, Rafelcofer, Real de Gandia, Ròtova, Simat de la Valldigna, Tavernes de la Valldigna, Villalonga, Xeraco, Xeresa.
  
Mesa electoral única.
  
Horari: de 10 a 20 hores, ininterrompudament.
  
Col·legi electoral número 3
  
Adreça: Delegació de la COCIN a Ontinyent (c/ Literat Pare Galiana, 14).
  
Demarcació: Atzeneta d'Albaida, Agullent, Albaida, Alfarrasí, Aielo de Malferit, Ayelo de Rugat, Bèlgida, Bellús, Beniatjar, Benicolet, Benigànim, Benissoda, Benissuera, Bocairent, Bufali, Carrícola, Castelló de Rugat, Fontanars dels Alforins, Guadasséquies, Llutxent, l'Olleria, Montaverner, Montitxelvo, Ontinyent, Otos, Palomar, Pinet, la Pobla del Duc, Quatretonda, Ràfol de Salem, Rugat, Salem, Sempere, Terrateig.
  
Mesa electoral única.